VEROUK - V velikem in velikonočnem tednu ni verouka, zato naj se otroci udeležijo obredov velikega tedna.

POROČNI JUBILEJI – Kasnejša Velika noč je letošnje srečanje zakoncev jubilantov premaknila v mesec maj. 

Obveščamo vas, da bo srečanje v nedeljo, 8. maja 2011, ki ga bomo, kot je že v navadi, začeli s slovesno sveto mašo ob 9.30.
Pare, ki v letošnjem letu zaokrožujejo število skupnih let (5, 10, 15, …) že sedaj vabimo, da se srečanja udeležijo in jih spodbujamo k prijavi. Več informacij bomo posredovali v oznanilih naslednjih nedelj. 
KOLEDAR  IN  MAŠNI  NAMENI 

	Nedelja, 17.  april
6. postna, cvetna nedelja

Inocenc, škof
	  800   † France Čakš in sorodniki 
  930   † Stanislav Jug

1800  † Štefan Dobranič

1030 Tremerje: †† Belej in Arzenšek

	Ponedeljek, 18.  april
Marija Ana, redovnica
	  800    za farane in dobrotnike
1800   † Ivanka Mravljak

	Torek, 19. april
Obl. izvolitve pap. Benedikta XVI.
	  800   † Janez Podpečan
1800  † Albert Tratnik

	Sreda, 20. april
Marijan, menih
	  800  †† Jože in starši Šribar
1800  ††  Marija in Alojz Majerič 

	Četrtek, 21. april

Veliki četrtek
	  730   Rožni Venec
1800   † Srečko Gorenjak

	Petek, 22. april

++ Veliki petek
	  800   križev pot
1800   OBREDI VELIKEGA PETKA

	Sobota, 23. april

Velika sobota
	1900    † po namenu

	Nedelja, 24. april

VELIKA NOČ


	  700   vstajenjska procesija in vstajenjska  maša
          † Stanislav Jug
 930      za župljane in dobrotnike
1800    po namenu
1030  Tremerje: † Marija Hriberšek


Odgovarja br. Marjan Gačnik, župnik, Breg 18, Celje, 03/544-22-05; 031-754-804

TR: BC Si56 0600 0092 5702 048 
	OZNANILA

ŽUPNIJA CELJE – SV. CECILIJA
http://www.cecilija.net/

17. april 2011 – 16 – 6. postna, cvetna nedelja

VELIKI TEDEN 2011

Zadnji teden postnega časa imenujemo veliki teden. Upravičeno, saj 
vsi dnevi tega tedna veliki. Začenja se s cvetno nedeljo, ko blagoslavljamo zelenje in s procesijo v cerkev ponazarjamo Kristusov slovesni prihod v Jeruzalem in vstop v velikonočno skrivnost, kar naznanja branje pasijona. Zelenje je znamenje življenja in zmage, procesija v cerkev pa je izpoved, da s Kristusom Kraljem tudi mi romamo v nebeški Jeruzalem, kjer bo večna cvetna nedelja.

Na veliki četrtek dopoldne je v stolnicah »krizmena maša«, med katero škof blagoslovi krstno in bolniško olje, skupaj z duhovniki pa posveti krizmo. Slovesno somaševanje s škofom izraža njihovo medsebojno povezanost in edinost s škofom. Tako se uresničuje Jezusova prošnja k Očetu za apostole, »da bodo eno, kakor sva midva« (Jn 19,11). Pri tej maši duhovniki znova potrdimo zvestobo svoji služ bi in pred Božjim ljudstvom obnovimo duhovniške obljube. Tako izpričujemo, da duhovništvo ni enkrat za vselej pridobljeni dar in s posvečenjem enkrat za vselej doseženi cilj, ampak dar, ki ga vedno znova prejemamo, in cilj, ki ga vsak dan, vsak trenutek znova in znova dosegamo; duhovništvo z nami živi in raste, bolj in bolj postajamo duhovniki. Zato je potrebna obnovitev obljub.

Z večerno sv. mašo ali spominom na zadnjo večerjo se začenja sveto velikonočno tridnevje, ki je vrhunec vsega liturgičnega leta. Slovesna večerna sv. maša je spomin na postavitev sv. evharistije in mašniškega posvečenja, po katerih sega Kristusovo odrešenje v življenje vseh ljudi vseh časov in krajev zgodovine. Posebna značilnost te maše je obred umivanja nog kot znamenje medsebojne ljubezni in služenja. 

Nočnemu bdenju in češčenju Najsvetejšega sledi veliki petek. Ta dan ni evharistične daritve, ker je bil Jezus na križu »duhovnik, oltar in jagnje obenem«. To imamo na veliki petek živo pred očmi med opravilom Božje besede, razkrivanjem in češčenjem sv. križa in pri obhajilu. Celotno bogoslužje velikega petka razodeva, da je Kristusova smrt duhovniško dejanje za vse ljudi vseh časov. Zato tudi Cerkev v desetih, vsebinsko izjemno bogatih molitvah prosi za papeža, služabnike Cerkve, vernike, katehumene, Jude, neverne, za državne voditelje, skratka za vse. Na veliki petek je ves svet pred križem in Križanim. Vsi naj bi slišali: »Glejte les križa, na katerem je viselo zveličanje sveta!« Tudi obhajilo vernikov na ta dan, ki ga je Cerkev uvedla po letu 1955, pomeni ne le prejem Kristusovega telesa, ampak tudi našo pridružitev njegovemu trpljenju, da postanemo z njim žrtev tudi mi.

Na veliko soboto se mudimo pri Jezusovem grobu in v molku žalosti podoživljamo skrivnost smrti, pri velikonočni vigiliji pa to preide v vstajenjsko veselje. Po stari navadi je ta dan blagoslov velikonočnih jedil kot zahvala za vse velike Božje darove, ki izhajajo iz velike noči in kot priprava na družinsko velikonočno veselje.

Velikonočna vigilija ali bdenje je hrepenenje in veselo čakanje v molitvi na Kristusovo vstajenje, na njegov prehod iz smrti v življenje, na njegovo zmago nad temo in hudobijo. V to nas vodi slavje luči, blagoslov ognja, prižiganje okrašene velikonočne sreče, njen prihod v temno cerkev, kjer si verniki od nje postopoma prižigajo svoje luči. Vse to ponazarja Kristusovo pot po svetu in postopno prejemanje njegovega odrešenja. Upravičeno preide bogoslužje v velikonočno hvalnico. To vesoljno razsežnost odrešenja slikovito razodeva besedno bogoslužje na velikonočno vigilijo, ki prikaže vso zgodovino odrešenja, od stvarjenja do drugega Kristusovega prihoda. 

Skrivnost velike noči pokaže krstno bogoslužje po evangeljskem oznanilu vstajenja. V velikonočni vigiliji ima krst pomembno mesto, saj v krstu deluje moč Kristusove smrti in vstajenja. Obhajati veliko noč pomeni preiti s Kristusom iz smrti v življenje. Ta prehod se začne s krstom. Z obnovitvijo krstnih obljub si prikličemo v zavest, da smo po krstu vcepljeni v Kristusovo skrivnost; z njim umremo in z njim vstanemo v novo življenje.

Kristusova velika noč je tudi naša velika noč, dan nepopisnega veselja, saj je Kristus s svojo smrtjo uničil našo smrt in s svojim vstajenjem zagotovil naše vstajenje. To je vsebina ne le ene nedelje ali osmine po njej, marveč vseh nedelj, vsega leta.

Iz Sporočila slovenskih škofij 2011, št. 4., 
msgr. dr. Franc Kramberger, mariborski nadškof v pok.

VELIKI ČETRTEK, 21. april: SPOMIN JEZUSOVE ZADNJE VEČERJE 

Ob 9. uri se vsi duhovniki udeležimo škofove krizmene maše v stolnici, ki jo daruje škof z vsemi duhovniki škofije. Vabljeni tudi vsi verniki. 
Ob 18. uri SPOMIN ZADNJE VEČERJE v naši cerkvi – slovesna maša z obredom umivanja nog. Prvoobhajanci bodo kot znamenje  ehvaristije  prejeli hlebček kruha. 
Po obredu bo molitvena ura: Jezus na Oljski gori.

VELIKI PETEK, 22. april: GOSPODOVO  TRPLJENJE IN SMRT

ob 18. uri OPRAVILO V ČAST GOSPODOVEMU TRPLJENJU 

Ta dan je STROGI POST.

Nabirka velikega petka je za Cerkev v Sveti deželi in jo toplo priporočamo.
VELIKA SOBOTA, 23. april:
· ob 6. uri BLAGOSLOV OGNJA
· BLAGOSLOV JEDIL:
- V župnijski cerkvi sv. Cecilije ob 10. , 15. in 16. uri;

- pri Čečkovem križu v Zagradu ob 10. uri;

- pri Sorčanovi kapeli v Zagradu ob 10,30;

- pri Soržovi kapeli na Polulah ob 11. uri;

- pri Pavlinovem križu v Košnici ob 11,30;

- pri Božičevi kapeli na Polulah ob 12. uri;

- pri Kragolnikovi kapeli v Košnici ob 12,30;
- pri Zakeljškovi kapeli na Anskem vrhu ob 13. uri;

- v cerkvi sv. Miklavža ob 14. uri;


- pri Budinovi kapeli v Liscah ob 14,30;

- v cerkvi v Tremerjah ob 15. uri.


Ves dan bo tudi priložnost za sveto spoved.

VELIKA NOČ
VIGILIJA, velika sobota, 23. april zvečer:

- ob 19. uri: OBREDI velikonočne vigilije se začno zunaj cerkve z blagoslovom ognja. 

VELIKA NOČ, PRAZNIK GOSPODOVEGA VSTAJENJA, 24. april:

ob 7. uri: VSTAJENJSKA SLOVESNOST: vstajenje in procesija, nato slovesna sv.  maša.

